
Pirkimo sąlygų 4 priedas

DARBŲ VIEŠOJO PIRKIMO-PARDAVIMO SUTARTIS

2025 m. ______ d. Nr. ______
Vilnius

Lietuvos Respublikos specialiųjų tyrimų tarnyba, juridinio asmens kodas 188659948, kurios registruota buveinė yra A. Jakšto g. 6, Vilniuje, atstovaujama_________ (toliau – STT, Perkančioji organizacija),
 _________, įmonės kodas _________, kurios registruota buveinė yra _________, atstovaujama _________, veikiančio pagal _________ (toliau  Rangovas), ir
toliau kartu vadinami Šalimis, o kiekviena atskirai – Šalimi, 
vadovaudamosi Lietuvos Respublikos civilinio kodekso (toliau – CK) 6.644–6.671 straipsniais, Lietuvos Respublikos viešųjų pirkimų įstatymu (toliau – VPĮ), kitais teisės aktais, sudarė šią Darbų viešojo pirkimo-pardavimo sutartį (toliau – Sutartis).
Sutartis sudaryta su Rangovu, kurio pasiūlymas pripažintas laimėjusiu, atlikus _________ pirkimą _________ būdu (CVP IS ID. _________). 
STT išlaidos numatytos 2025 metų išlaidų plano, patvirtinto STT direktoriaus 2025 m. sausio 14 d. įsakymu Nr. TS-7 „Dėl STT 2025 metų išlaidų plano patvirtinimo“ išlaidų ekonominės klasifikacijos straipsnio 2.2.1.1.1.15 išlaidų ekonominės klasifikacijos straipsnio 15-3 eilutėje „Įrangos ir pastatų techninė priežiūra bei remontas“.

1. SUTARTIES DALYKAS

1.1. Rangovas įsipareigoja laikydamasis šios Sutarties ir jos prieduose nustatytų sąlygų savo rizika ir jėgomis atlikti naujos oro kondicionavimo sistemos __________________ įrengimo ir paleidimo darbus Perkančiosios organizacijos patalpose, esančiose Klaipėdoje, Pilies g. 12 (101-105; 109-112; 115; 201-207 patalpose ) bei perduoti sukurto darbo rezultatą (toliau – Darbus) Perkančiajai organizacijai.
1.2. Darbus, nurodytus Sutarties 1.1 papunktyje, atlikti pagal Sutartyje, jos prieduose pateiktus techninius ir kitus reikalavimus bei lokalinę sąmatą, o Perkančioji organizacija įsipareigoja tinkamai ir laiku atliktus Darbus priimti ir už juos sumokėti Rangovui Sutartyje numatyta tvarka ir terminais.  

2. DARBŲ KAINA 

2.1. Bendra Sutarties kaina yra ______ Eur (_________) be pridėtinės vertės mokesčio (toliau – PVM); _________Eur (_________) su PVM.
2.2. Darbų kaina (įkainiai) detalizuota darbų kiekių žiniaraštyje, pateiktame Sutarties 2 priede.
2.3. Į Sutarties 2.1 punkte nurodytą kainą įskaičiuota įskaitant, bet neapsiribojant: bendra medžiagų, įskaičiuojant naujų kondicionierių kainą, įrangos bei darbų, įskaitant apdailos atkūrimo (po montavimo), taip pat Rangovo techninės profilaktikos pagal įrenginio gamintojo numatytą apimtį ir dažnumą kondicionierių garantiniu laikotarpiu kaina, į kurią įskaičiuotas pridėtinės vertės mokestis, atvykimo į Perkančiosios organizacijos patalpas, reikalingų įrankių, įrangos įsigijimo ar nuomos, bei visos kitos, su Darbų atlikimu susijusios išlaidos bei tie darbai, kurie nors ir nebuvo tiesiogiai nurodyti, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti dar iki pasiūlymų pateikimo termino pabaigos.
2.4. Pasikeitus Lietuvos Respublikos teisės aktams, reglamentuojantiems PVM tarifo dydį, PVM tarifo dydis be atskiro Šalių susitarimo pakeičiamas automatiškai. 
2.5. Atliekant viešąjį pirkimą vadovautasi fiksuotos kainos kainodaros taisykle. 

3. ATSISKAITYMO TVARKA

3.1. Rangovas pagal šią Sutartį sąskaitą faktūrą teikia tik elektroniniu būdu. 
3.2. Elektroninės sąskaitos faktūros (išrašytos, perduotos ir gautos tokiu elektroniniu formatu, kuris sudaro galimybę jas apdoroti automatiniu ir elektroniniu būdu), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik per sąskaitų administravimo bendrąją informacinę sistemą „SABIS“.
3.3. Vykdant sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrosios informacinės sistemos „SABIS“ priemonėmis. PO elektronines sąskaitas faktūras priima ir apdoroja naudodamasi sąskaitų administravimo bendrosios informacinės sistemos „SABIS“ priemonėmis, išskyrus jeigu mobilizacijos, karo ar nepaprastosios padėties atveju yra sąskaitų administravimo bendrosios informacinės sistemos „SABIS“ pažeidimų, dėl kurių negalimas PO ir tiekėjo bendravimas ir keitimasis informacija naudojantis sąskaitų administravimo bendrąja informacine sistema „SABIS“.
3.4. Perkančioji organizacija elektronines sąskaitas faktūras priima ir apdoroja per sąskaitų administravimo bendrąją informacinę sistemą „SABIS“.  
3.4. Perkančioji organizacija už kokybiškai atliktus Darbus, medžiagas bei kokybiškai sumontuotą ir veikiančią naują kondicionavimo sistemą atsiskaito pagal atliktų darbų perdavimo-priėmimo aktą ir sąskaitą faktūrą. Apmokėjimo terminas – per 20 (dvidešimt) kalendorinių dienų po sąskaitos faktūros gavimo dienos. 
3.5. Visi atsiskaitymai pagal šią Sutartį atliekami eurais. 

4. DARBŲ ATLIKIMO TERMINAS, DARBŲ SUSTABDYMAS, PRIĖMIMAS

4.1. Rangovas įsipareigoja šios Sutarties 1.1 punkte numatytus Darbus atlikti per 40 (keturiasdešimt) darbo dienų nuo Sutarties įsigaliojimo dienos.
4.2. Atliktų Darbų priėmimas įforminamas aktu, kuriuo Perkančioji organizacija patvirtina priėmusi, o Rangovas – perdavęs atliktus Darbus. Darbų priėmimo-perdavimo aktas pasirašomas, kai visi Sutartyje numatyti Darbai yra tinkamai užbaigti ir ištaisyti Perkančiosios organizacijos nustatyti trūkumai (jeigu tokie buvo nustatyti). Atliktų Darbų akto pasirašymas neatima teisės iš Perkančiosios organizacijos pateikti Rangovui pretenziją dėl atliktų Darbų kiekio, kokybės ar kitokio neatitikimo Sutartyje ir (ar) teisės aktuose nustatytiems reikalavimams arba dėl kitų trūkumų. 
4.3. Darbų pabaiga pagal Sutartį laikomas momentas, kai visi Sutartyje numatyti Darbai yra užbaigti, o Perkančiosios organizacijos nustatyti trūkumai (jeigu jie buvo nustatyti) ištaisyti, ir pasirašytas Darbų perdavimo-priėmimo aktas. Kartu su darbų perdavimo-priėmimo aktu pateikiami naujų įrenginių sertifikatai, garantijos, naudojimo instrukcijos ar kiti susiję dokumentai lietuvių kalba arba Rangovo patvirtintas vertimas į lietuvių kalbą.

5. ŠALIŲ ĮSIPAREIGOJIMAI IR TEISĖS

5.1. Rangovas įsipareigoja:
5.1.1. savo medžiagomis, priemonėmis ir jėgomis kokybiškai atlikti Darbus, atitinkančius Sutartyje, jos prieduose ir teisės aktuose nustatytus reikalavimus, turėti visas reikiamas licencijas, atestatus ar kvalifikacinius pažymėjimus ir atitikti kitus reikalavimus (jeigu tokie keliami) Sutartyje numatytiems Darbams atlikti bei Sutartyje nustatyta tvarka perduoti Perkančiajai organizacijai tinkamai ir laiku atliktus Darbus. 
5.1.2. sumontuoti naujų kondicionierių išorinius ir vidinius įrenginius ir paruošti juos eksploatacijai. Įrengus kondicionierius patikrinti jų veikimą ir įsitikinti, kad jie veikia tinkamai.
5.1.3. įrengiant naujus kondicionierius naudoti naujas (nenaudotas) medžiagas.
5.1.4. užtikrinti higieną ir darbų saugą darbų atlikimo vietoje bei priešgaisrinę ir aplinkos ekologinę apsaugą darbų vykdymo metu. 
5.1.5. baigus kondicionierių montavimo darbus visas statybines šiukšles, savo jėgomis išnešti iš patalpų ir savo sąskaita tinkamai utilizuoti.
5.1.6. atlikti naujai įrengtų kondicionierių techninę profilaktiką pagal įrenginio gamintojo numatytą apimtį ir dažnumą kondicionierių garantiniu laikotarpiu, bet ne rečiau nei 1 (vieną) kartą per metus. 
5.1.7. atlikdamas Darbus, juos organizuoti taip, kad tai netrikdytų įprastos Perkančiosios organizacijos veiklos ir nepažeistų kitų asmenų turtinių ir neturtinių teisių.
5.1.8. užtikrinti, kad Sutarties sudarymo momentu ir visą jos galiojimo laikotarpį Sutartį vykdantys Rangovo darbuotojai turėtų reikiamą kvalifikaciją ir patirtį, reikalingą Sutarčiai tinkamai įvykdyti, taip pat Perkančiosios organizacijos reikalavimu pateikti duomenis apie šiuos darbuotojus ir jų kvalifikaciją.  
5.1.9. atlikdamas Darbus, bendradarbiauti su Perkančiąja organizacija, išsamiai informuoti apie atliekamus pagal Sutartį Darbus, neatlygintinai konsultuoti Perkančiąją organizaciją Sutarties įgyvendinimo klausimais bei kiekvienu su Darbų atlikimu susijusiu Perkančiosios organizacijos klausimu pateikti sprendimą, nuomonę ar rekomendaciją pagal savo kompetenciją, vykdyti Perkančiosios organizacijos nurodymus.
5.1.10. Perkančiajai organizacijai pateikti visus su Darbų atlikimu susijusius dokumentus, padėti ir suteikti galimybę Perkančiajai organizacijai susipažinti su visais statybos produktų sertifikatais, licencijomis, kokybės deklaracijomis bei kitais Perkančiosios organizacijos nurodytais dokumentais, kad galima būtų tinkamai patikrinti atliekamų Darbų kokybę ir apimtis.
5.1.11. garantuoti teisėtą bei saugų darbą, gaisrinę saugą ir aplinkos apsaugą bei tinkamas darbo higienos sąlygas statybvietėje, taip pat greta esančio turto apsaugą, greta statybvietės esančių žmonių apaugą nuo atliekamų Darbų sukeliamų pavojų, nepažeisti statybvietėje ir šalia jos esančių komunikacijų, kitų pastato konstrukcijų, apdailos bei patalpose esančios įrangos. Rangovas iki Darbų atlikimo pradžios privalo paskirti atsakingus asmenis, kurie tikrintų, kaip užtikrinimas šių reikalavimų laikymas. Rangovas padarytus pažeidimus privalo atstatyti savo sąskaita.
5.1.12. savo sąskaita, rizika ir jėgomis per protingą Perkančiosios organizacijos nurodytą terminą ištaisyti Darbų kiekio, kokybės ar kitokius neatitikimus Sutartyje ir jos prieduose nustatytiems reikalavimams arba kitus Perkančiosios organizacijos atsakingų asmenų nustatytus Darbų defektus ar Sutarties vykdymo trūkumus. Rangovui per Perkančiosios organizacijos nustatytą protingą terminą neištaisius netinkamų sutartinių įsipareigojimų vykdymo, Perkančioji organizacija gali nutraukti su Rangovu Sutartį. 
5.1.13. visai sumontuotai naujai įrangai ir jų sudėtinėms dalims taikyti ne trumpesnę kaip 36 (trisdešimt šešių) mėnesių garantiją. Jeigu gamintojas nustato ilgesnį garantijos terminą, taikomas gamintojo nustatytas garantijos terminas. Garantijos terminai pradedami skaičiuoti nuo darbų priėmimo–perdavimo akto pasirašymo dienos. Pagal įrenginio gamintojo nustatytą garantinį laikotarpį atlikti gamintojo nustatyti būtini techninės profilaktikos darbai laikomi įrangos garantinio aptarnavimo sąlyga ir šiame Sutarties punkte nustatytu garantijos laikotarpiu vykdomi Rangovo sąskaita ir jėgomis. 
5.1.14. užtikrinti, kad kondicionieriai atitiks Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl prekių, išskyrus kelių transporto priemones, kurioms viešųjų pirkimų  ir perkančiųjų subjektų atliekamų pirkimų  metu taikomi energijos vartojimo efektyvumo reikalavimai sąrašo patvirtinimo“ nustatytus energijos vartojimo efektyvumo reikalavimus.
 
5.1.15. užtikrinti, kad naujų kondicionierių energijos klasė šaldant ir šildant būtų ne žemesnė kaip A+, taip užtikrinant pirkimui taikomus žaliuosius reikalavimus.
5.1.16. užtikrinti iš Perkančiosios organizacijos Sutarties vykdymo metu gautos ir su Sutarties vykdymu susijusios informacijos ir duomenų konfidencialumą bei apsaugą.
5.1.17. neperleisti kitiems asmenims sutartinių įsipareigojimų (ar jų dalies) vykdymo kitiems asmenims be rašytinio Perkančiosios organizacijos leidimo. Rangovui perleidus pagal Sutartį vykdomų įsipareigojimų (ar jų dalį) kitiems asmenims be Perkančiosios organizacijos rašytinio leidimo, Perkančioji organizacija turi teisę vienašališkai Sutartį nutraukti. 
5.1.18. užtikrinti, kad naudojamos statybinės medžiagos atitiktų minimalius aplinkos apsaugos kriterijus pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), XIII skyrių „Statybinės medžiagos“.
5.1.19. Mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, kuri turi būti pasirašoma, ir paslaugų perdavimo–priėmimo aktai turi būti pasirašomi elektroniniu parašu.
5.2. Perkančioji organizacija įsipareigoja:
5.2.1. pateikti visą informaciją, reikalingą Rangovui šios Sutarties įsipareigojimų tinkamam vykdymui;
5.2.2. sudaryti visas sąlygas, pagrįstai būtinas Darbams atlikti; 
5.2.3. sumokėti Rangovui už tinkamai ir laiku atliktus Darbus šioje Sutartyje nustatytomis sąlygomis ir tvarka.
5.3. Šalys turi ir kitas šioje Sutartyje bei Lietuvos Respublikoje teisės aktuose nustatytas teises ir pareigas. 
5.4. Pasirašydamas šią sutartį, Rangovas patvirtina, kad iki pasiūlymo pateikimo tinkamai susipažino su darbų vieta, įvertino visas galimas su sutarties vykdymu susijusias sąnaudas, ir patvirtina, kad dėl šių aplinkybių neturi ir ateityje neturės pretenzijų Perkančiajai organizacijai. Visos papildomos išlaidos, atsiradusios dėl netinkamo situacijos įvertinimo, padengiamos Rangovo sąskaita.

6. ŠALIŲ ATSAKOMYBĖ 

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. 
6.2. Jei Rangovas neatlieka Darbų Sutartyje numatyta tvarka ir terminais, Perkančiosios organizacijos pareikalavimu privalo sumokėti Perkančiajai organizacijai 0,05 (penkių šimtųjų) procento nuo bendros Sutarties sumos (atitinkamai Sutarties 2.1 punkte nurodytai pirkimo daliai) už kiekvieną pavėluotą atlikti Darbus kalendorinę dieną dydžio delspinigius. Delspinigiai gali būti išskaičiuojami iš Rangovui mokamų sumų.
6.3. Dėl Perkančiosios organizacijos kaltės neatlikus apmokėjimo už atliktus Darbus Sutartyje nustatytais terminais, Rangovo pareikalavimu Perkančioji organizacija privalo sumokėti Rangovui už kiekvieną uždelstą dieną, 0,05 (penkių šimtųjų) procentų delspinigių nuo laiku neapmokėtos sumos už kiekvieną uždelstą dieną, neviršijant 10 (dešimt) procentų bendros Sutarties kainos.
6.4. Rangovas per nustatytą terminą nepašalinęs Sutarties vykdymo metu ar garantiniu laikotarpiu nustatytų defektų, Perkančiajai organizacijai atlygina Perkančiosios organizacijos patirtas išlaidas, susijusias su defektų šalinimu, ir kitus pagrįstus nuostolius.
	     6.5. Šalis atleidžiama nuo atsakomybės už šios Sutarties nevykdymą, jeigu ji įrodo, kad ši Sutartis neįvykdyta dėl aplinkybių, kurių ji negalėjo kontroliuoti bei protingai numatyti šios Sutarties sudarymo metu ir kad negalėjo užkirsti kelio šių aplinkybių ir jų pasekmių atsiradimui (force majeure aplinkybės). Force majeure aplinkybėmis nelaikoma tai, kad rinkoje nėra Darbams atlikti reikalingų Prekių, Šalis neturi reikiamų finansinių išteklių. Šalis, prašydama ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Jei force majeure aplinkybės egzistuoja daugiau kaip 3 (tris) mėnesius, bet kuri Sutartį pasirašiusi Šalis turi teisę nutraukti šią Sutartį. 
6.6. Šalys susitaria laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neperduoti jokiam trečiajam asmeniui ir neskelbti visos ar dalies šios informacijos jokiai trečiajai šaliai šios Sutarties galiojimo metu ir po šios Sutarties pasibaigimo, nebent toks atskleidimas yra būtinas pagal Lietuvos Respublikoje galiojančius teisės aktus. Šalys įsipareigoja užtikrinti asmens duomenų apsaugą teisės aktų nustatyta tvarka. Konfidencialumo įsipareigojimai yra netaikomi tais atvejais, kai informacija nepažeidžiant teisės aktų ir šiame punkte nustatytų įsipareigojimų tampa visuotinai ir viešai prieinama. 

7. SUTARTIES GALIOJIMAS

7.1. Ši Sutartis įsigalioja nuo jos pasirašymo dienos ir galioja iki visiško prievolių pagal šią Sutartį įvykdymo. Jeigu Sutartis Šalių pasirašoma ne tą pačią dieną, bus laikoma, kad ji įsigalioja tą dieną, kai ją pasirašo antroji Sutarties Šalis.
7.2. Sutarties sąlygos gali būti keičiamos vadovaujantis VPĮ 89 straipsnio nuostatomis. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes. Šaliai įvertinus kitos šalies pateiktas priežastis bei jas pagrindžiančius dokumentus ir jas laikant pagrįstomis, tarp Šalių pasirašomas susitarimas dėl Sutarties sąlygų pakeitimo, kuris yra neatskiriama šios Sutarties dalis. 
7.3. Sutartis gali būti nutraukiama raštišku Šalių susitarimu. 
7.4. Perkančioji organizacija, įspėjusi Rangovą prieš 10 (dešimt) kalendorinių dienų, gali nutraukti Sutartį vienašališkai šiais atvejais: 
7.4.1. paaiškėjo aplinkybės, nustatytos VPĮ 90 straipsnio 1 dalyje;
7.4.2. kai Rangovas per Perkančiosios organizacijos nustatytą protingą terminą neįvykdo Perkančiosios organizacijos nurodymo ištaisyti netinkamai vykdomus sutartinius įsipareigojimus;
7.4.3. kai Rangovas perleidžia kitiems asmenims sutartinių įsipareigojimų vykdymą be Perkančiosios organizacijos rašytinio leidimo;
7.4.4. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose nustatyta tvarka susidaro analogiška situacija.
7.5. Rangovas vienašališkai gali nutraukti Sutartį tik dėl svarbių priežasčių, apie tai įspėjęs Perkančiąją organizaciją prieš 30 (trisdešimt) kalendorinių dienų. Tokiu atveju Rangovas atlygina Perkančiajai organizacijai dėl to patirtus nuostolius ir žalą. 
              7.6. Sutartis gali būti nutraukta kitais teisės aktuose numatytais pagrindais. 
7.7. Jei Sutartis nutraukiama Perkančiosios organizacijos vienašališkai dėl nuo Rangovo veiksmų priklausančių aplinkybių, dėl to Perkančiajai organizacijai susidarę nuostoliai ir (ar) patirtos išlaidos gali būti išskaičiuojamos iš Rangovui mokėtinų sumų.
7.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe ir atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

8. SUBRANGOVAI IR JŲ KEITIMO TVARKA

8.1. Rangovas numato pasitelkti šį (šiuos) subrangovą (subrangovus): __________________________ (įrašyti fizinio ir (ar) juridinio asmens pavadinimą, kodą, gyvenamąją vietą ir (ar)  buveinės adresą) šioms pirkimo dalims _______________ (nurodyti kokiai pirkimo daliai pasitelkiamas subrangovas). 
8.2. Sutarties 8.1 punkte nurodytą (nurodytus) subrangovą (subrangovus) Rangovas gali pakeisti tik esant objektyvioms priežastims, gavęs Perkančiosios organizacijos rašytinį sutikimą. Pažeidus šią tvarką bus laikoma, kad Rangovas pažeidė esmines Sutarties sąlygas, dėl to Perkančioji organizacija gali vienašališkai nutraukti šią Sutartį.
8.3.Subrangovo (subrangovų) pasitelkimas neatleidžia Perkančiosios organizacijos nuo atsakomybės vykdant šią Sutartį. Už subrangovo (subrangovų) įsipareigojimų nevykdymą arba netinkamą jų vykdymą atsako Rangovas.

9. BAIGIAMOSIOS NUOSTATOS

9.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos teisės aktai. Sutartis sudaryta ir turi būti aiškinama pagal Lietuvos Respublikos teisę.
9.2. Visi ginčai, kylantys iš Sutarties ar susiję su Sutartimi yra sprendžiami derybų būdu. Šalims nepavykus susitarti derybų būdu, bet kokie ginčai dėl Sutarties sprendžiami kompetentingame Lietuvos Respublikos teisme.
9.3. Perkančioji organizacija Sutarties vykdymui organizuoti skiria atstovus:
9.3.1. Sutarties vykdymui  –_________  (tel. _________, el. paštas _________ );
9.3.2. Sutarties ir jos pakeitimų paskelbimui pagal VPĮ 86 straipsnio 9 dalies nuostatas - _________  (tel. _________, el. paštas _________ ).
9.4. Rangovas Sutarties vykdymui skiria: _________  (tel. _________, el. paštas ________).
9.5. Jei pasikeičia atsakingi asmenys, Šalies adresas ir (ar) kiti duomenys, tokia Šalis turi informuoti kitą Šalį pranešdama apie tai bent prieš 3 (tris) darbo dienas. Už Sutarties administravimą ir vykdymą atsakingų darbuotojų pasikeitimas nelaikomas Sutarties keitimu.
9.6. Pranešimai, sutikimai ir kitas susižinojimas, kuriuos Šalis pateikia pagal šią Sutartį kitai Šaliai, bus laikomi tinkamai įteiktais, jeigu yra asmeniškai pateikti kitos Šalies atstovui (su gavimo žyma), arba išsiųsti Sutartyje nurodytu elektroniniu paštu, arba registruotu paštu Sutartyje nurodytu Šalies buveinės adresu. 
9.7. Visi dokumentai, minimi šioje Sutartyje, taip pat viešojo pirkimo, kurio rezultatais vadovaujantis sudaryta Sutartis, dokumentai (taip kaip jie suprantami pagal VPĮ 2 straipsnio 39 dalyje) yra neatskiriama šios Sutarties dalis ir sudaro vieną visumą.
9.8. Sutartis sudaryta lietuvių kalba 2 (dviem) egzemplioriais, kurie turi vienodą teisinę galią, – po vieną kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
9.9. Jei Rangovas turi informacijos apie STT galbūt rengiamą, daromą ar padarytą nusikalstamą veiką, administracinį nusižengimą, tarnybinį nusižengimą ar darbo pareigų pažeidimą, taip pat šiurkštų privalomų profesinės etikos normų pažeidimą ar kitą grėsmę viešajam interesui keliantį arba jį pažeidžiantį teisės pažeidimą, apie kuriuos Rangovas sužino iš savo turimų ar turėtų sutartinių santykių su STT, šis, vadovaudamasis Informacijos apie pažeidimus Lietuvos Respublikos specialiųjų tyrimų tarnyboje tvarkos aprašu, patvirtintu STT direktoriaus 2011 m. birželio 28 d. įsakymu Nr. 2-215, turi pareigą apie tai pranešti kreipdamiesi tiesiogiai į STT, el. paštu pazeidimai@stt.lt, ar kitu Rangovui priimtinu būdu. 
9.10. Šios Sutarties priedai:
9.10.1. Priedas Nr. 1 „Minimalūs techniniai reikalavimai ir kiekis“, _  lapas.
9.10.2. Priedas Nr. 2 „Darbų ir medžiagų kiekių žiniaraštis“, _  lapai. 

10. ŠALIŲ REKVIZITAI IR PARAŠAI
	RANGOVAS
(Pavadinimas)
(Adresas)
A. s. LT _____
_____ bankas
Banko kodas _____
Įmonės kodas _____
PVM mokėtojo kodas _____
Tel. _____
El. paštas _____

	PERKANČIOJI ORGANIZACIJA
Lietuvos Respublikos specialiųjų 
tyrimų tarnyba 
A. Jakšto g. 6, LT-01105 Vilnius
Įmonės kodas 188659948
Tel. 0 706 63 335
A.s./IBAN: LT434040063610002293
Bankas: Lietuvos Respublikos finansų ministerija
Banko kodas 40400
El. paštas dokumentai@stt.lt


	(Pareigos)
(Vardas ir pavardė)

	(Pareigos)
(Vardas ir pavardė)































